钦定古今图书集成/明伦汇编/氏族典/第129卷 > 陈履
## 钦定古今图书集成/明伦汇编/氏族典/第129卷 > 陈履

按《广东通志》：“履字德基，原名天泽，东莞人。隆庆辛未
进士，授蒲圻县，移繁休宁。俗靡轻侠健讼，履一以长
厚约俭化之。补浙江崇德县，升苏州府海防同知。奉
命浙江监兑，升户部郎中，司饷苏州，课绩为督储第
一。擢广西副使，备兵苍梧。以病致仕归。杜门谢客，结
社浮丘，日以吟咏为事。著有《悬榻斋稿》。”